1 Listopad Wszystich Śwjyntych
Zbliżo sie 1 Listopada. Ludzie odwiedzajom kyrchow (cmentarz ) żeby przystrojić groby kwiotkami, rozśwjycić lampka i porzykać za umrzytych.1 Listopada momy Uroczystość Wszystkich Śwjyntych. Dlo katolików i wiela inszych chrześcijan jest to dziyń kej idymy na kyrchow abo jak kto woli na cmyntorz porzykać za wszystkich wierzoncych kerzy oddali swoje życie dlo wiary w Chrystusa. To śwjynto mo charakter religijny katolicki ,ale obchodzom je też wierni z inszych wyznań, abo co nie wyznajom żodnej religii. W Polsce 1 Listopada je dniym wolnym od pracy , i w tym dniu ludzie odwjydzajom kyrchowy nie yno we swoje mjejscowości . Kożdy z ludzi mo kajś swojich ojcow czy rodzynstwo i jedzie by zapolić na ich grobie lampka. 2 Listopada momy Dzień Zaduszny w tym dniu wspominomy naszych zmarłych .W Polsce nazwany Zaduszkami.
W dzisiejszym świecie jest moda na roztomańte śwjynta i tak przywyndrowoł do nas z Ameryki Hallowmeen – je obchodzony w wiela krajach nocom 31 Października przed dniym Wszystkich Śwjyntych,. Wtedy robiom zabawy , lotajom poprzeblykani . Młode pokolyni do tego lgnie, ale to nie jest zwyczaj Ślonzoka .U nas na Ślonsku szanujymy nasz zwyczaj i żodne Halloweeny nas nie ruszajom my nie lotomy poprzeblykani po nocy . My odwjydzomy groby naszych bliskich na cmyntorzach zapolajonc lampki przykomy za nich choćby ciche -”Wieczne odpoczywanie racz im dać Panie…..”Z tymi przygotowaniami na Wszystkich Śwjyntych kojarzy i sie przigoda jako mioł jedyn z moich znajomych. Roz prziszoł do mie i godo -Jo już w grobie leżoł, zaglondom, na niego czy co mo wypite i godom- Co mi tu fandzolisz za głupoty .A łon opowiedzioł mi co porobjył. – Szłech na kyrchow przistrojić grob od moje baby miołech dombek (chryzantymy )w rynce i lampki co już ni musza we Wszystkich Śwjyntych tego nosić. Kiedy już to miołech postrojone toch se pomyśloł- Podleja jeszcze dombek i moga iść dodom. Ida se kaj był kokotek z wodom napuściyłech do giskany wody i tak żech se pomyśloł -Pujda na skroty , i tak żech tyż zrobjył. Ida mjyndzy grobami i zaglondom kaj przelyść bo był grob śwjyży jeszcze nie zakryty ,prawie co kopidoły se zrobjyli pauza . Ida i nie zaglondom pod nogi naroz kopnyłech do czegoś i jak dłogi wleciołech do grobu na trocha zakryto trumna.Pryntko stanyłech i przeklinołech w duchu na czym świat stoji . Z wielkom bjydom wyloz żech z tego grobu. Umazany ,mokry już ani kwiotkow nie podloł ,wzionech koło i dodom gnoł. Na chwilka był cicho a potym tak do mje gododo – Kule jak jo se zlynk żech zaroz dodom uciekoł z tego kyrchowa. Pomboczku taki coś! że za żywa byda w grobie leżoł ,w życiu bych se tego nie spodzioł.
Maria Kostrzewa
szl_Latn szl_Latn szl_Latn szl_Latn